डॉ. भंडारी ने दिल्ली स्मॉग को फ्रेंकस्टीन कहा जो कि हमारे अपने सृजन का नतीजा है। अपने व्याख्यान में उन्होंने कहा कि दिल्ली का स्मॉग अनेक सन्दर्भों में मानव जीवन के लिये हानिकारक है। दिल्ली में वाहनों की लगातार वृद्धि वायु प्रदूषण का प्रमुख कारण है। उन्होंने धुंध के मुख्य कारक के रूप में निर्माण कार्य पर भी प्रकाश डाला। इसे समस्या के निदान के विषय में बोलते हुए उन्होंने कहा कि यह सामूहिक जिम्मेदारी है। हम इस समस्या को हल करने के लिये केवल सरकार तक केन्द्रित नहीं रह सकते, इसके लिये हमारी आपसी साझेदारी महत्त्वपूर्ण है। उन्होंने प्रोत्साहन देते हुए कहा कि प्रत्येक नागरिक को पर्यावरण प्रदूषण को कम करने में जिम्मेदार भूमिका निभानी चाहिए। उन्होंने यह भी कहा कि हमें बेहतर आपदा प्रबन्धन के लिये समन्वय करना चाहिए।